Žaloba podaná 27. mája 2022 – QC a i./EUIPO – Przedsiębiorstwo Drobiarskie Grzegorz Wyrębski (BLUE BRAND CHICKEN)
(vec T-316/22)
Jazyk, v ktorom bola podaná žaloba: poľština
Účastníci konania
Žalobcovia: QC, QD, QE (v zastúpení: A. Suskiewicz, radca prawny)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: Przedsiębiorstwo Drobiarskie Grzegorz Wyrębski (Wróblew, Poľsko)
Údaje týkajúce sa konania pred EUIPO
Majiteľ spornej ochrannej známky: žalobcovia
Dotknutá sporná ochranná známka: obrazová ochranná známka Európskej únie „BLUE BRAND CHICKEN“ – ochranná známka Európskej únie č. 13 071 378
Konanie pred EUIPO: konanie o vyhlásenie neplatnosti
Napadnuté rozhodnutie: rozhodnutie druhého odvolacieho senátu EUIPO z 24. marca 2022 vo veci R 1166/2020-2
Návrhy
Žalobcovia navrhujú, aby Všeobecný súd:
zrušil napadnuté rozhodnutie,
uložil EUIPO povinnosť nahradiť trovy konania v podobe náhrady nevyhnutných nákladov vynaložených žalobcami v súvislosti s konaním.
Uvádzané žalobné dôvody
porušenie článku 59 ods. 1 písm. b) nariadenia Európskeho parlamentu a Rady (EÚ) 2017/1001,
námietka rozporu argumentov EUIPO s poľským právnym poriadkom,
námietka uznania vedľajšieho účastníka konania za „tretiu osobu“ v zmysle článku 59 ods. 1 písm. b) nariadenia Európskeho parlamentu a Rady (EÚ) 2017/1001,
porušenie zásady jednotnosti judikatúry a článku 63 ods. 3 nariadenia Európskeho parlamentu a Rady (EÚ) 2017/1001,
námietka založená na prijatí nesprávneho dátumu ako dátumu prihlášky spornej dotknutej ochrannej známky Únie, t. j. porušenie článkov 36 a 37 nariadenia Európskeho parlamentu a Rady (EÚ) 2017/1001,
námietka vydania oboch rozhodnutí na nesprávne označeného účastníka konania z dôvodu vyradenia firmy Przedsiębiorstwo Drobiarskie Grzegorz Wyrębski z registra podnikateľov dňa 2. januára 2020.
____________